CELEX: 32016R0055
Language: ro
Date: 2016-01-19 00:00:00
Title: Regulamentul (UE) 2016/55 al Comisiei din 19 ianuarie 2016 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește anumite substanțe aromatizante (Text cu relevanță pentru SEE)

20.1.2016   
            
            
               RO
            
            
               Jurnalul Oficial al Uniunii Europene
            
            
               L 13/43
            
         REGULAMENTUL (UE) 2016/55 AL COMISIEI
   din 19 ianuarie 2016
   de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește anumite substanțe aromatizante
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3),
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Anexa I la Regulamentul (CE) nr. 1334/2008 conține o listă a Uniunii de arome și materiale-sursă destinate utilizării în produsele alimentare și condițiile de utilizare a acestora.
            
         
               (2)
            
            
               Prin Regulamentul de punere în aplicare (UE) nr. 872/2012 al Comisiei (3), a fost adoptată lista cu substanțe aromatizante care a fost introdusă în partea A din anexa I la Regulamentul (CE) nr. 1334/2008.
            
         
               (3)
            
            
               Această listă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri depuse de un stat membru sau de o parte interesată.
            
         
               (4)
            
            
               Partea A a listei Uniunii conține atât substanțe aromatizante evaluate, care nu sunt însoțite de note de subsol, cât și substanțe aromatizante în curs de evaluare, identificate prin note de subsol numerotate de la 1 la 4.
            
         
               (5)
            
            
               Autoritatea Europeană pentru Siguranța Alimentară (EFSA) a finalizat evaluarea a cinci substanțe care sunt în prezent enumerate ca substanțe aromatizante în curs de evaluare. Substanțele aromatizante respective au fost evaluate de EFSA în cadrul următoarelor evaluări de grupuri de substanțe aromatizante: evaluarea FGE.12rev5 (4) (substanțele FL 07.041 și 07.224), FGE.63rev2 (5) (substanțele FL 07.099 și 07.101) și evaluarea FGE.312 (6) (substanța FL 16.126). EFSA a concluzionat că nu există preocupări privind siguranța în ceea ce privește substanțele aromatizante respective la nivelurile estimate din aportul alimentar.
            
         
               (6)
            
            
               Ca parte a evaluării sale, EFSA a formulat observații asupra specificațiilor unora dintre substanțele respective. Observațiile se referă la denumirile, puritatea sau compoziția următoarelor substanțe: 07.041, 07.224 și 07.099. Observațiile respective ar trebui să fie introduse în listă.
            
         
               (7)
            
            
               Lista Uniunii menționată în Regulamentul (CE) nr. 1334/2008 are scopul de a reglementa numai utilizarea substanțelor aromatizante care sunt adăugate produselor alimentare pentru a le da sau a le modifica mirosul și/sau gustul. Substanța FL 16.126 ar putea fi adăugată produselor alimentare și în alte scopuri decât cel de aromatizare, iar astfel de utilizări fac în continuare obiectul altor reglementări. Prezentul regulament stabilește condiții de utilizare care se referă exclusiv la utilizarea acesteia ca substanță aromatizantă.
            
         
               (8)
            
            
               Substanțele aromatizante evaluate în cadrul acestor evaluări ar trebui să fie enumerate ca substanțe evaluate, eliminându-se notele de subsol 1 și 2 aferente rubricilor corespunzătoare din lista Uniunii.
            
         
               (9)
            
            
               Prin urmare, partea A a anexei I la Regulamentul (CE) nr. 1334/2008 ar trebui modificată în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Partea A din anexa I la Regulamentul (CE) nr. 1334/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 ianuarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 34.
   
      (2)  JO L 354, 31.12.2008, p. 1.
   
      (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
   
      (4)  EFSA Journal 2014; 11(12):3911.
   
      (5)  EFSA Journal 2014; 11(4):3188.
   
      (6)  EFSA Journal 2013; 11(10):3404.
   
      ANEXĂ
      Partea A din anexa I la Regulamentul (CE) nr. 1334/2008 se modifică după cum urmează:
      
                  1.
               
               
                  Rubrica referitoare la substanța FL 07.041 se înlocuiește cu următorul text:
                  
                              „07.041
                           
                           
                              beta-Izometiliononă
                           
                           
                              79-89-0
                           
                           
                               
                           
                           
                              650
                           
                           
                              Amestec de izomeri E/Z [50-70 % (E) și 30-50 % (Z)]
                           
                           
                               
                           
                           
                               
                           
                           
                              EFSA”.
                           
                        
            
                  2.
               
               
                  Rubrica referitoare la substanța FL 07.099 se înlocuiește cu următorul text:
                  
                              „07.099
                           
                           
                              6-metilhepta- 3,5-dien-2-onă
                           
                           
                              1604-28-0
                           
                           
                              1134
                           
                           
                              11143
                           
                           
                              Amestec de stereoizomeri E/Z: 60-90 % (E)
                           
                           
                               
                           
                           
                               
                           
                           
                              EFSA”.
                           
                        
            
                  3.
               
               
                  Rubrica referitoare la substanța FL 07.101 se înlocuiește cu următorul text:
                  
                              „07.101
                           
                           
                              4-metilpent- 3-en-2-onă
                           
                           
                              141-79-7
                           
                           
                              1131
                           
                           
                              11853
                           
                           
                               
                           
                           
                               
                           
                           
                               
                           
                           
                              EFSA”.
                           
                        
            
                  4.
               
               
                  Rubrica referitoare la substanța FL 07.224 se înlocuiește cu următorul text:
                  
                              „07.224
                           
                           
                              trans-1-(2,6,6-Trimetil-1-ciclohexen-1-il)but-2-en-1-onă
                           
                           
                              23726-91-2
                           
                           
                               
                           
                           
                               
                           
                           
                              Cel puțin 90 %; componente secundare 2-4 % alfa-damasconă și 2-4 % delta-damasconă
                           
                           
                               
                           
                           
                               
                           
                           
                              EFSA”.
                           
                        
            
                  5.
               
               
                  Rubrica referitoare la substanța FL 16.126 se înlocuiește cu următorul text:
                  
                              „16.126
                           
                           
                              3-[(4-amino-2,2-dioxido-1H-2,1,3-benzotiadiazină-5-il)oxi]-2,2-dimetil-N-propilpropanamidă
                           
                           
                              1093200-92-0
                           
                           
                              2082
                           
                           
                               
                           
                           
                               
                           
                           
                              Restricții pentru utilizarea ca substanță aromatizantă:
                              
                                           
                                       
                                       
                                          În categoria 1 – maximum 3 mg/kg
                                       
                                    
                                           
                                       
                                       
                                          În categoria 3 – maximum 5 mg/kg
                                       
                                    
                                           
                                       
                                       
                                          În categoria 5 – maximum 15 mg/kg
                                       
                                    
                                           
                                       
                                       
                                          În categoria 5.3 – maximum 30 mg/kg
                                       
                                    
                                           
                                       
                                       
                                          în categoria 5.4 – maximum10 mg/kg
                                       
                                    
                                           
                                       
                                       
                                          În categoria 6.3 – maximum 15 mg/kg
                                       
                                    
                                           
                                       
                                       
                                          În categoria 7 – maximum 10 mg/kg
                                       
                                    
                                           
                                       
                                       
                                          În categoria 12 – maximum 10 mg/kg
                                       
                                    
                                           
                                       
                                       
                                          În categoria 14.1 – maximum 5 mg/kg
                                       
                                    
                                           
                                       
                                       
                                          În categoria 16, cu excepția produselor din categoriile 1, 3 și 4 – maximum 5 mg/kg
                                       
                                    
                           
                               
                           
                           
                              EFSA”.